pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 31 พฤษภาคม 2563 [กระทรวงสาธารณสุข]
วันอาทิตย์ที่ 31 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 31 พฤษภาคม 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 31 พฤษภาคม 2563
วันนี้ (31 พฤษภาคม 2563) ที่ ศูนย์บริหารสถานการณ์โควิด19 (ศบค.) กระทรวงสาธารณสุข จ.นนทบุรี แพทย์หญิงพรรณประภา ยงค์ตระกูล ผู้ช่วยโฆษกศูนย์บริหารสถานการณ์โควิด 19 แถลงความคืบหน้าสถานการณ์ ผู้ติดเชื้อไวรัสโคโรนา 2019 ในประเทศไทยวันนี้ ว่า มีผู้ป่วยกลับบ้านได้ 2 ราย ทําให้ยอดผู้ป่วยกลับบ้านสะสม 2,963 ราย หรือคิดเป็นร้อยละ 96.17 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาลเพียง 61 ราย หรือร้อยละ 1.97 ของผู้ป่วยทั้งหมด มีผู้ติดเชื้อรายใหม่เพิ่ม 4 ราย เป็นคนไทยที่เดินทางกลับจากประเทศสหรัฐอาหรับเอมิเรตส์ 1 ราย ประเทศตุรกี 2 ราย ประเทศซาอุดิอาระเบีย 1 ราย และได้เข้ารับการเฝ้าระวังกักตัวในสถานที่รัฐจัดให้ ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,081 ราย
สถานการณ์ผู้ติดเชื้อใน 2 สัปดาห์ที่ผ่านมา หลังจากรัฐบาลมีมาตรการผ่อนปรนพบว่า มีรายงานผู้ติดเชื้อรายใหม่จํานวน 53 ราย ซึ่งส่วนใหญ่เป็นผู้เดินทางมาจากต่างประเทศและอยู่ในสถานกักกันที่รัฐจัดให้จํานวน 44 ราย หรือคิดเป็นร้อยละ 83.2 มีผู้ติดเชื้อภายในประเทศเพียง 9 ราย หรือคิดเป็นร้อยละ 16.98 (เกิดจากการเป็นผู้สัมผัสผู้ป่วยยืนยันที่ได้รับการติดตามตรวจ 6 ราย และผู้ที่รับเชื้อจากการไปในสถานที่ชุมชน 3 ราย) ชี้ให้เห็นว่าถึงแม้ว่ารัฐบาลจะผ่อนคลายแต่ไม่ส่งผลกระทบต่อจํานวนผู้ติดเชื้อในประเทศ ซึ่งความสําเร็จครั้งนี้มาจากความร่วมมือของสถานประกอบการและประชาชนที่ปฏิบัติได้เป็นอย่างดี ทั้งมาตรการส่วนบุคคล เช่น การเว้นระยะห่าง สวมหน้ากากอนามัย/หน้ากากผ้า การล้างมือบ่อยๆ และมาตรการของสถานประกอบการ เช่น การบริหารจัดการพื้นที่ จัดจุดคัดกรองอุณหภูมิ จุดบริการแอลกอฮอล์เจลล้างมือ การลงทะเบียนเข้า-ออก พื้นที่ผ่านแพลตฟอร์มไทยชนะ เป็นต้น
ขณะนี้ยังมีคนไทยในต่างประเทศทยอยเดินทางกลับประเทศจะมีการคัดกรองก่อนขึ้นเครื่อง หากพบว่าป่วย มีไข้ ไอ มีน้ํามูก หรืออาการระบบทางเดินหายใจ ไม่อนุญาตให้เดินทางกลับ ส่วนผู้ที่ผ่านการคัดกรอง ซึ่งสายการบินได้มีมาตรการป้องกันการติดเชื้อบนเครื่องโดยให้ผู้โดยสารทุกคนต้องสวมหน้ากากอนามัยตลอดการเดินทาง เมื่อเดินทางถึงประเทศจะมีการคัดกรองอีกครั้ง หากพบอาการเข้าเกณฑ์สอบสวนโรค(PUI) จะนําเข้าสู่ระบบการรักษาทันที สําหรับผู้โดยสารที่ไม่แสดงอาการป่วยจะนําเข้าสู่ระบบการเฝ้าระวังควบคุมโรคเป็นเวลา 14 วัน ในสถานที่รัฐจัดให้ หรือในโรงแรมทางเลือก (Alternative State Quarantine) ซึ่งมีระบบการดูแลสุขภาพ ภายใต้การควบคุมของบุคลากรทางการแพทย์เช่นเดียวกัน
เนื่องในวันที่ 31 พฤษภาคม ของทุกปี เป็นวันงดสูบบุหรี่โลก คําขวัญประจําปี 2563 มีว่า “ติดบุหรี่ ติดโควิด เสี่ยงตายสูง” #เลิกสูบลดเสี่ยง ซึ่งการสูบบุหรี่เป็นการเพิ่มความเสี่ยงในการแพร่กระจายเชื้อโรค เพราะขณะสูบจะมีการปล่อยควัน ละอองไออกมา อาจมีน้ําลาย สารคัดหลั่ง และเชื้อโรคปะปนอยู่ และอาจแพร่เชื้อสู่ผู้อื่นได้ รวมทั้งข้อมูลของ ขององค์การอนามัยโลก ในการการบังคับใช้กรอบอนุสัญญาว่าด้วยการควบคุมยาสูบ (WHO FCTC) ได้กล่าวถึงการศึกษาปัจจัยที่มีผลต่อโรคโควิด 19 ของผู้ป่วยในโรงพยาบาล พบว่าผู้ป่วยที่สูบบุหรี่มีโอกาสที่จะเกิดอาการรุนแรงได้มากกว่าคนปกติทั่วไปและเสี่ยงที่จะเสียชีวิตมากกว่าคนที่ไม่สูบบุหรี่ถึง 14 เท่า
รัฐบาลไทย-ข่าวทำเนียบรัฐบาล-รมว.ดิจิทัลฯ เปิดงาน “แสตมป์ของพ่อ 2493 เพื่อประโยชน์สุขแห่งมหาชนชาวสยาม”
วันอังคารที่ 27 มิถุนายน 2560
รมว.ดิจิทัลฯ เปิดงาน “แสตมป์ของพ่อ 2493 เพื่อประโยชน์สุขแห่งมหาชนชาวสยาม”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดนิทรรศการ “แสตมป์ของพ่อ 2493 เพื่อประโยชน์สุขแห่งมหาชนชาวสยาม” ซึ่งบริษัท ไปรษณีย์ไทย จํากัด (ปณท) จัดนิทรรศการดังกล่าวขึ้นเพื่อเป็นการน้อมรําลึกถึงพระมหากรุณาธิคุณของพระบาทสมเด็จพระปรมินทรมหาภูมิพลอดุลยเดช รัชกาลที่ 9 ตลอดช่วงระยะเวลา 70 ปีที่ทรงครองราชย์ ผ่านดวงแสตมป์ 79 ชุด 353 แบบ ด้วยการเล่าเรื่องราวผ่านแสตมป์ วีดิทัศน์ และแอนิเมชั่น โดยแบ่งการจัดแสดงออกเป็น 5 โซนหลัก ได้แก่ “5 พฤษภาคม 2493 ปฐมบทแห่งความสุขของคนไทย” “2 พระองค์ คู่พระบารมี” “4 ภาค เสด็จฯเยี่ยมราษฎร” “9 ทํา เพื่อพสกนิกร” และ“3 คําสอน ศาสตร์พระราชา” พร้อมกับโซนพิเศษ “มรดกจากพ่อ” ที่จัดแสดงแสตมป์ทุกชุด และโซนกิจกรรม “สุขที่พ่อให้ จากดวงใจประชาชน” นอกจากนี้ ปณท ยังได้จัดทําโปสการ์ดที่ระลึก 5 แบบ โดยนําพระบรมฉายาลักษณ์ที่ปรากฏบนดวงแสตมป์ทั้งหมด 5 ดวง พร้อมอัญเชิญพระราชดํารัสและพระบรมราโชวาทที่พระองค์ทรงพระราชทานแก่ประชาชนชาวไทยมาจัดทํา ทั้งนี้ นิทรรศการดังกล่าว จัดขึ้นระหว่างวันที่ 22 มิถุนายน – 31 ตุลาคม 2560 และมีพิธีเปิดงานฯ เมื่อวันที่ 22 มิถุนายน 2560 ณ ไปรษณีย์กลาง บางรัก ถนนเจริญกรุง กรุงเทพฯ
*******************
รัฐบาลไทย-ข่าวทำเนียบรัฐบาล-รฟม. เพิ่มขบวนรถไฟฟ้า MRT สายสีน้ำเงิน เสริมในระบบ ช่วงเวลาเร่งด่วนเช้า-เย็น เพื่ออำนวยความสะดวกให้แก่ผู้โดยสาร ตามมาตรการรักษาระยะห่างทางสังคม เพื่อป้องกัน COVID-19 [กระทรวงคมนาคม]
วันเสาร์ที่ 9 พฤษภาคม 2563
รฟม. เพิ่มขบวนรถไฟฟ้า MRT สายสีน้ําเงิน เสริมในระบบ ช่วงเวลาเร่งด่วนเช้า-เย็น เพื่ออํานวยความสะดวกให้แก่ผู้โดยสาร ตามมาตรการรักษาระยะห่างทางสังคม เพื่อป้องกัน COVID-19 [กระทรวงคมนาคม]
รฟม. เพิ่มขบวนรถไฟฟ้า MRT สายสีน้ําเงิน เสริมในระบบ ช่วงเวลาเร่งด่วนเช้า-เย็น เพื่ออํานวยความสะดวกให้แก่ผู้โดยสาร ตามมาตรการรักษาระยะห่างทางสังคม เพื่อป้องกันการแพร่ระบาดของเชื้อไวรัส COVID-19
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กล่าวว่า ตามที่ รฟม. และ บริษัท ทางด่วนและรถไฟฟ้ากรุงเทพ จํากัด (มหาชน) (BEM) ได้ดําเนินการตามมาตรการจํากัดจํานวนผู้ใช้บริการรถไฟฟ้า MRT เข้าระบบในแต่ละคราว (Group Release) เพื่อรักษาระยะห่างในการใช้บริการตามมาตรการ Social Distancing ตามนโยบายของรัฐบาล กระทรวงคมนาคม และกรมการขนส่งทางราง โดยแบ่งการเข้าระบบของผู้โดยสารเป็น 3 ตอน ได้แก่ ก่อนการขึ้น-ลง เข้าสู่ชั้นจําหน่ายบัตรโดยสาร , ก่อนผ่านเข้าประตูจัดเก็บค่าโดยสารอัตโนมัติ และก่อนเข้าสู่ขบวนรถไฟฟ้า ทําให้ผู้โดยสารต้องใช้เวลารอคิวเพื่อใช้บริการนานขึ้นนั้น จากเหตุการณ์ดังกล่าว รฟม. และ BEM จึงได้จัดขบวนรถเสริมในระบบรถไฟฟ้ามหานครสายเฉลิมรัชมงคล (MRT สายสีน้ําเงิน) ให้บริการในช่วงเวลาเร่งด่วนเช้า-เย็น จากปกติจะมีขบวนรถให้บริการ 40 ขบวน เพิ่มขึ้นอีก 6 ขบวน จากที่เคยเพิ่ม 3 ขบวนเมื่อวันที่ 24 มีนาคม 2563 ที่ผ่านมา รวมมีขบวนรถเสริมในระบบเป็น 9 ขบวน เพื่ออํานวยความสะดวกให้แก่ผู้โดยสาร ทั้งนี้จะเสริมขบวนในกรณีที่สถานีรถไฟฟ้าสถานีใดมีผู้โดยสารหนาแน่นมาก จะนําขบวนรถเสริมให้บริการที่สถานีนั้นเป็นสถานีแรก โดยไม่จอดรับผู้โดยสารที่สถานีก่อนหน้า
ทั้งนี้ รฟม. และ BEM ขอความร่วมมือผู้โดยสารวางแผนและเผื่อเวลาในการเดินทางมากขึ้น เพราะจําเป็นต้องใช้เวลามากขึ้นในการจัดระเบียบการเข้าใช้บริการ รวมทั้งสวมใส่หน้ากากผ้าหรือหน้ากากอนามัยตลอดระยะเวลาการใช้บริการ รวมถึงให้ความร่วมมือกับเจ้าหน้าที่วัดอุณหภูมิร่างกายก่อนใช้บริการ และล้างมือด้วยเจลแอลกอฮอล์ ในจุดให้บริการในสถานี และโปรดให้ความร่วมมือในการรักษาระยะห่างทางสังคม หรือ Social Distancing โดยเคร่งครัด เพื่อความปลอดภัยทางสุขอนามัยของคนทุกคน ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
---------------------------------
กองสื่อสารองค์กร
สํานักผู้ว่าการ รฟม.
โทร. 0 2716 4000
โทรสาร 0 2716 4019
Email : pr@mrta.co.th
-------------------------------------------------
#วิสัยทัศน์ รฟม. (พ.ศ.2560-2565)
เป็นองค์กรที่มีความเป็นเลิศด้านรถไฟฟ้าขนส่งมวลชน ที่สามารถยกระดับคุณภาพชีวิตประชาชนและส่งเสริมการพัฒนาเมืองอย่างยั่งยืน
รัฐบาลไทย-ข่าวทำเนียบรัฐบาล-กสร. เผยนายจ้างร่วมป้องกันยาเสพติดเพิ่มขึ้น พร้อมร่วมมือเครือข่ายป้องกัน
วันอังคารที่ 26 มิถุนายน 2561
กสร. เผยนายจ้างร่วมป้องกันยาเสพติดเพิ่มขึ้น พร้อมร่วมมือเครือข่ายป้องกัน
กรมสวัสดิการและคุ้มครองแรงงาน เผยผลการป้องกันและแก้ไขยาเสพติดในสถานประกอบกิจการปี 60 มีสถานประกอบกิจการทั่วประเทศผ่านเกณฑ์โรงงานสีขาว 422 แห่ง มยส. 92 แห่ง พร้อมร่วมมือเครือข่ายแก้ปัญหา วอนนายจ้างให้โอกาสผู้เสพยาเข้าบําบัดโดยไม่เลิกจ้าง และขอให้ทุกคนช
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า การป้องกันและแก้ไขปัญหายาเสพติดในกลุ่มแรงงานเป็นภารกิจสําคัญที่กสร. ให้ความสําคัญมาโดยตลอด โดยมุ่งเน้นส่งเสริมให้สถานประกอบกิจการมีระบบการจัดการปัญหายาเสพติดตามโครงการโรงงานสีขาว และระบบมาตรฐานการป้องกันและแก้ไขปัญหายาเสพติดในสถานประกอบกิจการ (มยส.) ซึ่งผลการดําเนินงานเป็นที่น่าพอใจเนื่องจากสถานประกอบกิจการให้ความสําคัญและให้ความร่วมมือเพิ่มขึ้น โดยในปีงบประมาณ 2560 กสร. ได้รณรงค์ให้ความรู้โทษพิษภัยของยาเสพติดแก่ผู้ใช้แรงงานในสถานประกอบกิจการพื้นที่กรุงเทพมหานคร จํานวน 5,303 แห่ง ผู้ใช้แรงงานได้รับภูมิคุ้มกันด้านยาเสพติด จํานวน 315,494 คน มีสถานประกอบกิจการผ่านเกณฑ์โรงงานสีขาว 422 แห่ง ระบบ มยส. จํานวน 92แห่ง และสถานประกอบกิจการธํารงรักษาระบบ มยส. อย่างต่อเนื่อง จํานวน 197 แห่ง
อธิบดีกสร. กล่าวต่อไปว่า นอกจากนี้ กสร.ยังได้ดําเนินการป้องกันและแก้ไขปัญหายาเสพติด โดยประสานความร่วมมือกับ นายจ้าง ลูกจ้าง เครือข่ายสถานประกอบกิจการ และองค์กรต่าง ๆ ในการขอความร่วมมือให้ทุกฝ่ายให้ความสําคัญโดยมุ่งเน้นนโยบาย 3 ข้อหลัก คือ 1.ขอให้ทุกสถานประกอบกิจการร่วมกันเป็นพลังเอาชนะยาเสพติดโดยนายจ้างลูกจ้างต้องร่วมมือกันและธํารงรักษาการปฏิบัติอย่างต่อเนื่องยั่งยืน 2.ขอความร่วมมือนายจ้างให้โอกาสผู้เสพยาเสพติดเข้ารับการบําบัดรักษาฟื้นฟูโดยไม่เลิกจ้างและรับกลับเข้าทํางานเพื่อคืนคนดีสู่สังคม และ 3.ขอให้คํานึงเสมอว่าการป้องกันและแก้ไขปัญหายาเสพติดเป็นหน้าที่ของคนไทยทุกคนและต้องให้ความร่วมมือเฝ้าระวัง สอดส่องมิให้ลูกจ้างและคนใกล้ชิดเข้าไปยุ่งเกี่ยวกับยาเสพติด สถานประกอบกิจการที่สนใจเข้าร่วมโครงการโรงงานสีขาว หรือ มยส. สามารถสอบถามรายละเอียดได้ที่ กองสวัสดิการแรงงาน กรมสวัสดิการและคุ้มครองแรงงาน
รัฐบาลไทย-ข่าวทำเนียบรัฐบาล-นายกฯ ห่วงใยปัญหาภัยแล้ง กำชับทุกหน่วยเร่งวางแผนรับมือ วอนประชาชนร่วมประหยัดน้ำ
วันจันทร์ที่ 4 มีนาคม 2562
นายกฯ ห่วงใยปัญหาภัยแล้ง กําชับทุกหน่วยเร่งวางแผนรับมือ วอนประชาชนร่วมประหยัดน้ํา
นายกฯ ห่วงใยปัญหาภัยแล้ง กําชับทุกหน่วยเร่งวางแผนรับมือ วอนประชาชนร่วมประหยัดน้ํา
วันนี้(3มีนาคม2562)พลโทวีรชนสุคนธปฏิภาครองโฆษกประจําสํานักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีห่วงใยสถานการณ์ภัยแล้งที่เริ่มขึ้นแล้วโดยได้รับรายงานว่าปริมาณน้ําในเขื่อนอ่างเก็บน้ําและแม่น้ําสายหลักอยู่ในเกณฑ์ไม่มากนักซึ่งส่วนใหญ่เกิดจากการระเหยของน้ําเพราะอุณหภูมิสูงขึ้นแต่ยืนยันว่าจะมีน้ําเพียงพอให้ประชาชนใช้ไปจนถึงเดือนพ.ค.อย่างแน่นอน
ทั้งนี้นายกรัฐมนตรีได้กําชับให้กระทรวงเกษตรและสหกรณ์สํานักงานทรัพยากรน้ําแห่งชาติและทุกหน่วยงานที่เกี่ยวข้องบูรณาการบริหารจัดการน้ําอย่างเร่งด่วนเพื่อรับมือกับปัญหาที่จะเกิดขึ้นนอกจากนี้ยังขอความร่วมมือประชาชนและเกษตรกรในพื้นที่เขตชลประทานให้ใช้น้ําอย่างประหยัดและปลูกพืชใช้น้ําน้อยส่วนพื้นที่นอกเขตชลประทานจะเร่งส่งเจ้าหน้าที่ลงไปสํารวจความต้องการและวางแผนป้องกันแก้ไขปัญหาภัยแล้งต่อไป
อย่างไรก็ตามขณะนี้รัฐบาลได้ตั้งศูนย์ปฏิบัติการฝนหลวง5ภูมิภาค12หน่วยปฏิบัติการเพื่อออกปฏิบัติการฝนหลวงช่วยเหลือประชาชนครอบคลุม25ลุ่มน้ําหลักตั้งแต่1มี.ค.-31ต.ค.62ทั้งการป้องกันและแก้ไขภัยแล้งเติมน้ําต้นทุนในเขื่อนบรรเทาหมอกควันและไฟป่าและยับยั้งการเกิดพายุลูกเห็บ
————————————————————
รัฐบาลไทย-ข่าวทำเนียบรัฐบาล-คณะผู้บริหารกระทรวงอุตสาหกรรม ร่วมลงนามถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา
วันเสาร์ที่ 12 สิงหาคม 2560
คณะผู้บริหารกระทรวงอุตสาหกรรม ร่วมลงนามถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา
คณะผู้บริหารกระทรวงอุตสาหกรรม ร่วมลงนามถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 เนื่องในโอกาสวันเฉลิมพระชนมพรรษา 85 พรรษา
วันนี้ (12 สิงหาคม 2560) นายอุตตม สาวนายน รัฐมนตรีว่าการกระทรวงอุตสาหกรรม พร้อมด้วยภริยา นายสมชาย หาญหิรัญ ปลัดกระทรวงอุตสาหกรรม และคณะผู้บริหารกระทรวงอุตสาหกรรม ร่วมลงนามถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ ในพระบาทสมเด็จพระปรมินทรมหาภูมิพลอดุลยเดช เนื่องในโอกาสวันเฉลิมพระชนมพรรษา 85 พรรษา 12 สิงหาคม 2560 ณ พระบรมมหาราชวัง
รัฐบาลไทย-ข่าวทำเนียบรัฐบาล-“รัฐมนตรีเกษตรฯ” เตรียมนำทัพจิตอาสากระทรวงเกษตรและสหกรณ์
วันพุธที่ 6 พฤศจิกายน 2562
“รัฐมนตรีเกษตรฯ” เตรียมนําทัพจิตอาสากระทรวงเกษตรและสหกรณ์
“รัฐมนตรีเกษตรฯ” เตรียมนําทัพจิตอาสากระทรวงเกษตรและสหกรณ์ จัดกิจกรรม “เราทําความดีด้วยหัวใจ”
นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เป็นประธานแถลงข่าวกิจกรรมจิตอาสากระทรวงเกษตรและสหกรณ์ พัฒนาฟื้นฟูคลองสี่ตะวันตก เขตคลองสามวา “เราทําความดี ด้วยหัวใจ” โดยมีนายอนันต์ สุวรรณรัตน์ ปลัดกระทรวงเกษตรและสหกรณ์ และผู้บริหารของกระทรวงเกษตรและสหกรณ์ เข้าร่วม ณ อาคารวายุภักดิ์ โรงแรมเซ็นทราแจ้งวัฒนะ ว่า ศูนย์ประสานงานจิตอาสา 904 กระทรวงเกษตรและสหกรณ์ ได้จัดกิจกรรมจิตอาสากระทรวงเกษตรและสหกรณ์พัฒนาฟื้นฟูคลองสี่ตะวันตก เขตคลองสามวา “เราทําความดี ด้วยหัวใจ” โดยกําหนดจัดขึ้นในวันจันทร์ที่ 4 พฤศจิกายน2562 ตั้งแต่เวลา 08.00 – 16.00 น. มีวัตถุประสงค์เพื่อร่วมมือร่วมใจประกอบกิจกรรมสาธารณะเพื่อประโยชน์สุขของชุมชนส่วนรวม ตามโครงการพระราชทานของพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว โดยมีผู้เข้าร่วมงาน ได้แก่ ผู้บริหาร ข้าราชการ พนักงาน จิตอาสาของกระทรวงเกษตรและสหกรณ์ พร้อมทั้งหน่วยงานในสังกัด, จิตอาสาจากกองทัพภาคที่ 1 กรุงเทพมหานคร, ผู้บริหาร ข้าราชการ และนักเรียนโรงเรียนนวมินทราชินูทิศ เบญจมราชาลัย ตลอดจนจิตอาสาประชาชนในพื้นที่ ซึ่งคาดว่าจะมีจิตอาสาเข้าร่วมกิจกรรมกว่า 1,500 คน
สําหรับกิจกรรมภายในงาน ประกอบด้วย พิธีเทิดพระเกียรติองค์ราชันพระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว กิจกรรมลงเรือเพื่อร่วมกันกําจัดผักตบชวา ณ บริเวณคลองสี่ตะวันตก เขตคลองสามวากรุงเทพมหานคร นอกจากนี้ ยังมีกิจกรรมและนิทรรศการที่น่าใจ อาทิ กองสาธิตการทําปุ๋ยหมักจากผักตบชวา และการให้ความรู้เกี่ยวกับการนําผักตบชวามาใช้ประโยชน์ จากเจ้าหน้าที่ของกรมพัฒนาที่ดิน และกรมส่งเสริมการเกษตร ซึ่งการจัดงานในครั้งนี้เป็นกิจกรรมต่อเนื่องที่มีการดูแลรักษากองผักตบชวาจนสามารถนําไปใช้เป็นปุ๋ยหมักผักตบชวาได้
ทั้งนี้ กิจกรรมดังกล่าวมีการบูรณาการร่วมกับหน่วยงานในสังกัด อาทิ กรมชลประทาน มีการจัดเตรียมเรือผักตบชวา จํานวน10 ลํา รถบรรทุกผักตบชวา 6 ล้อ จํานวน 5 คัน รถฉีดน้ําเพื่อชําระร่างกาย และรถแม็คโคร กรมส่งเสริมการเกษตร มีการจัดแสดงนิทรรศการใช้ประโยชน์จากผักตบชวา และกรมพัฒนาที่ดิน มีการจัดทําจุดสาธิตการทํากองปุ๋ยหมักจากผักตบชวา (ให้กับโรงเรียน) การจัดนิทรรศการแสดงการนําผักตบชวาไปใช้ประโยชน์ในการทําปุ๋ยหมัก ตลอดจนจัดเตรียมรถบรรทุกผักตบชวา 6 ล้อ จํานวน 5 คัน เป็นต้น
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรี เน้นพัฒนาหลักสูตรการเรียนการสอน สร้างแรงบันดาลใจแก่เด็กเพื่อเป็นแรงผลักดันในพัฒนาประเทศอย่างยั่งยืน
วันจันทร์ที่ 24 กุมภาพันธ์ 2563
นายกรัฐมนตรี เน้นพัฒนาหลักสูตรการเรียนการสอน สร้างแรงบันดาลใจแก่เด็กเพื่อเป็นแรงผลักดันในพัฒนาประเทศอย่างยั่งยืน
นายกรัฐมนตรี เน้นพัฒนาหลักสูตรการเรียนการสอน สร้างแรงบันดาลใจแก่เด็กเพื่อเป็นแรงผลักดันในพัฒนาประเทศอย่างยั่งยืน
วันนี้ (24 ก.พ. 63) เวลา 8.30 น. ณ บริเวณหลังตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการวิสาหกิจดิจิทัลเริ่มต้น (Digital Startup) ด้านเทคโนโลยีเพื่อการท่องเที่ยว (TravelTech) โดย กระทรวงดิจิทัลเพื่อเศรษฐกิจและสังคม พร้อมพบกับ ครู และนักเรียนโรงเรียนเอกชนที่มีความรู้ความสามารถ ด้านจินตคณิต
คณะผู้บริหารดิจิทัลสตาร์ทอัพจาก 4 บริษัทได้เข้าพบนายกรัฐมนตรีเพื่อประชาสัมพันธ์ผลงานด้านเทคโนโลยีเพื่อการท่องเที่ยว (TravelTech) ซึ่งได้แก่ Drivemate (บริษัท ไดร์ฟเมท จํากัด) สตาร์ตอัพน้องใหม่ Carsharing แห่งแรกของไทย เป็นผู้พัฒนาแพลตฟอร์มให้บริการรถเช่า VenueE (บริษัท เวนิวอี จํากัด) บริการรวมสถานที่จัดประชุม Sneak (บริษัท เก็ต สนีก จํากัด) ผู้ให้บริการแพลตฟอร์มวางแผนการท่องเที่ยว และ Haup (บริษัท ฮ้อปคาร์ จํากัด) ผู้นําในการให้บริการคาร์แชริ่งของประเทศไทย โดยนายกรัฐมนตรีได้แสดงความชื่นชมต่อผลงานที่ถูกพัฒนาขึ้นมาโดยคนรุ่นใหม่ พร้อมกับเสนอให้นําผลงานเหล่านี้กระจายไปสู่จังหวัดต่างๆ โดยเฉพาะเมืองรอง ซึ่งรัฐบาลได้มีนโยบายมอบหมายให้หน่วยงานราชการ หากต้องมีการจัดการประชุมสัมมนา ก็ขอให้มีการจัดการประชุมในจังหวัดต่างๆ เพื่อกระตุ้นการท่องเที่ยวและเศรษฐกิจในพื้นที่ด้วย นายกรัฐมนตรียังย้ําการพัฒนาด้วยเทคโนโลยีจะเป็นประโยชน์และอํานวยความสะดวกสบายให้มากยิ่งขึ้น ก็ขอให้ช่วยกันประชาสัมพันธ์วิธีการใช้บริการต่าง ๆ บนโซเชียลมีเดียให้มากยิ่งขึ้นต่อไป
จากนั้น นายณัฏฐพล ทีปสุวรรณ รัฐมนตรีว่าการกระทรวงศึกษาธิการได้นําคณะผู้บริหารกระทรวงศึกษาธิการ ครู และนักเรียนโรงเรียนเอกชนที่มีความรู้ความสามารถ ด้านจินตคณิตเข้าเยี่ยมคารวะนายกรัฐมนตรี เพื่อแสดงความสามารถในการคิดเลขเร็วในใจ ทั้งการบวก ลบ คูณ และหาร ซึ่งจะได้นําไปเป็นต้นแบบเพื่อพัฒนาหลักสูตรการเรียนการสอนคณิตศาสตร์สําหรับโรงเรียนรัฐบาลต่อไป โดยนายกรัฐมนตรีได้แสดงความชื่นชมและสนับสนุนให้เด็กไทยทุกคน ฝึกทักษะด้านต่างๆ เพื่อพัฒนาสมอง เสริมสร้างการการเรียนรู้ และอยากรณรงค์ให้บุคลากรทางด้านการศึกษาร่วมกันสร้างแรงจูงใจให้เด็ก ๆ ฝึกความสามารถในด้านต่างๆ ที่เป็นประโยชน์และสร้างแรงบันดาลใจ เพื่อเป็นแรงผลักดันในพัฒนาประเทศอย่างยั่งยืน โอกาสนี้นายกรัฐมนตรียังแจกลายเซ็นให้แก่เด็ก ๆ อีกด้วย
......................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีเกษตรฯ “ฉัตรชัย” รับข้อเรียกร้องจากกลุ่มเกษตรกรชาวสวนยาง
วันจันทร์ที่ 13 พฤศจิกายน 2560
รัฐมนตรีเกษตรฯ “ฉัตรชัย” รับข้อเรียกร้องจากกลุ่มเกษตรกรชาวสวนยาง
รัฐมนตรีเกษตรฯ “ฉัตรชัย” รับข้อเรียกร้องจากกลุ่มเกษตรกรชาวสวนยาง เรียกผู้ว่าการ กยท. และประธานบอร์ด กยท. ร่วมพูดคุย และเร่งตรวจสอบข้อเท็จ
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังรับข้อเรียกร้องจากกลุ่มเกษตรกรชาวสวนยาง 2 กลุ่ม ซึ่งกลุ่มแรกนําโดยนายอุทัย สอนหลักทรัยพ์ แกนนําสภาเครือข่ายยางและสถาบันเกษตรกรชาวสวนยางแห่งประเทศไทย (สยยท.) เรียกร้องให้ยกเลิกการตั้งบริษัทร่วมทุนกับระหว่างการยางแห่งประเทศไทย (กยท.) กับ5เอกชนรายใหญ่โดยมีความเห็นว่าอาจจะบริหารไม่ถูกต้องและไม่โปร่งใส เช่น การซื้อยางเฉพาะในกลุ่มของตัวเอง และการซื้อยางในพื้นที่ที่ไม่ถูกต้อง เป็นต้น นอกจากนี้ ยังกล่าวถึงการเก็บรักษายางพาราที่ไม่เรียบร้อย และการซื้อปุ๋ยที่นํามามอบให้เกษตรกรไม่มีความชัดเจนโปร่งใส ซึ่งแจกจ่ายให้เกษตรกรล่าช้า ทําให้เกิดผลเสีย จึงอยากให้พิจารณาผู้ว่าการการยางแห่งประเทศไทยออกจากตําแหน่ง
สําหรับการยื่นหนังสือของกลุ่มที่2 นําโดย นายเขศักดิ์ สุดสวาท เลขานุการเครือข่ายสถาบันเกษตรกรชาวสวนยางแห่งประเทศไทย และนายสุรัตน์ เทือกสุบรรณ คณะกรรมการเครือข่ายสถาบันเกษตรกรชาวสวนยางแห่งประเทศไทยมีข้อเรียกร้องให้ กยท. ถอนหุ้นออกจากบริษัท ร่วมทุนยางพาราไทย จํากัด แล้วให้ กยท. เป็นผู้ดําเนินการเอง ซึ่ง กยท. สามารถเป็นนิติบุคคลได้อยู่แล้ว นอกจากนี้ ยังอยากให้รัฐบาลมุ่งเน้นเรื่องการใช้ยางพาราภายในประเทศ และพิจารณาสั่งพักงานผู้ว่าการการยางแห่งประเทศไทย
“ได้เชิญผู้ว่าการ กยท. และประธานคณะกรรมการการยางแห่งประเทศไทยเข้าพบ เพื่อสรุปประเด็นทั้งหมดที่เกษตรกรมีข้อสงสัยในการบริหารจัดการของ กยท. จึงขอให้ชี้แจงเรื่องนี้มาทั้งหมด โดยให้ประธานคณะกรรมการการยางแห่งประเทศไทยเป็นผู้ดําเนินการ เนื่องจากต้องสั่งการผ่านคณะกรรมการการยางแห่งประเทศไทยซึ่งจะให้มีการจัดตั้งคณะกรรมการขึ้น เพื่อดูข้อเสนอของเกษตรกรทั้ง 2 กลุ่ม รวมถึงตรวจสอบข้อเท็จจริง และให้รายงานผลให้ทราบภายใน 7 วัน ทั้งนี้ ระเบียบของการยางแห่งประเทศไทยมีการบริหารจัดการภายใต้ พ.ร.บ.การยาง มีกติกาและวิธีการ จึงไม่สามารถปลดผู้การการยางแห่งประเทศไทยได้ ต้องมีการประเมินโดยบอร์ดการยาง หากพบการกระทําความผิดที่เห็นได้ชัดเจนก็จะดําเนินการได้ จึงต้องมีการฟังความจากทุกด้าน เพื่อให้เกิดความยุติธรรมแก่ทุกฝ่ายด้วย” พลเอก ฉัตรชัย กล่าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล- ปลัดกระทรวงยุติธรรม หารือด้านกระบวนการยุติธรรมระหว่างประเทศไทย – ญี่ปุ่น
วันอังคารที่ 6 มีนาคม 2561
ปลัดกระทรวงยุติธรรม หารือด้านกระบวนการยุติธรรมระหว่างประเทศไทย – ญี่ปุ่น
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม หารือข้อราชการร่วมกับนายฮิโรมุ โคโรกาวา (Mr. Hiromu KOROKAWA) ปลัดกระทรวงยุติธรรมญี่ปุ่น
ในวันจันทร์ที่ ๕ มีนาคม ๒๕๖๑ เวลา ๑๕.๐๐ น.
ณ ห้องประชุมสํานักงาน UNODC ชั้น ๓ อาคารสหประชาชาติ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
หารือข้อราชการร่วมกับนายฮิโรมุ คุโรกาวา (Mr. Hiromu KUROKAWA) ปลัดกระทรวงยุติธรรมญี่ปุ่น
ในโอกาสเยือนประเทศไทยเพื่อเข้าร่วมการประชุมระดับสูง
ภายใต้หัวข้อ “การพัฒนาที่ยั่งยืน การป้องกันอาชญากรรม และสังคมที่สงบสุข”
(High Level Conference on Sustainable Development, Crime Prevention, and Safe Societies)
โดยได้หารือข้อราชการกับปลัดกระทรวงยุติธรรม ในประเด็นดังต่อไปนี้
๑. การประชุมสหประชาชาติว่าด้วยการป้องกันอาชญากรรมและความยุติธรรมทางอาญา ครั้งที่ ๑๔
(The 14th United Nations Congress of Crime Prevention and Criminal Justice)
พ.ศ. ๒๕๖๓ ณ เมืองเกียวโต ประเทศญี่ปุ่น
๒. การเสนอร่างเอกสารการลงนามความร่วมมือ (Memorandum of Cooperation - MOC)
อันเป็นผลสืบเนื่องจากการหารือร่วมระหว่างนางโยโกะ คามิกาว่า รัฐมนตรีว่าการกระทรวงยุติธรรมญี่ปุ่น
และพลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
เมื่อวันจันทร์ที่ ๑๕ มกราคม ๒๕๖๑
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
๓. ความร่วมมือกับสถาบันป้องกันอาชญากรรมและการปฏิบัติต่อผู้กระทําผิดของสหประชาชาติ
ภาคพื้นเอเชียและตะวันออกไกล (UNAFEI)
๔. ความร่วมมือเกี่ยวกับการประชุมการออกแบบและก่อสร้าง
อาคาร สถานที่ และสถานที่ควบคุมแห่งเอเชีย
(ACCFA (Asian Conference of Correctional Facilities Architects and Planners))
และ ๕. การเชิญอธิบดีกรมราชทัณฑ์เยี่ยมชมเรือนจําญี่ปุ่นที่มีการดําเนินการระหว่างรัฐและเอกชน
(DG of the Department of Correction’s visit to PFI prisons in Japan)
รัฐบาลไทย-ข่าวทำเนียบรัฐบาล-กลาโหมฯ ร่วมน้อมรำลึก วันคล้ายวันสวรรคต "ร. 9" พระมหากษัตริย์ผู้ทรงพระคุณอันประเสริฐของแผ่นดินไทย
วันอังคารที่ 15 ตุลาคม 2562
กลาโหมฯ ร่วมน้อมรําลึก วันคล้ายวันสวรรคต "ร. 9" พระมหากษัตริย์ผู้ทรงพระคุณอันประเสริฐของแผ่นดินไทย
เนื่องในวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2562
พสกนิกรทุกหมู่เหล่าล้วนมีความตั้งใจที่จะแสดงออกถึงความจงรักภักดี และรําลึกในพระมหากรุณาธิคุณอันยิ่งใหญ่อย่างหาที่สุดมิได้ ที่พระองค์ได้ทรงบําเพ็ญพระราชกรณียกิจ บําบัดทุกข์บํารุงสุขแก่ปวงชนชาวไทยตลอดมา
ทั้งนี้ พลเอกณัฐ อินทรเจริญ ปลัดกระทรวงกลาโหม พร้อมด้วย คุณรมิดา อินทรเจริญ นายกสมาคมภริยาข้าราชการ สํานักงานปลัดกระทรวงกลาโหม ได้ร่วมประกอบพิธีทางศาสนาเพื่อน้อมสํานึกในพระมหากรุณาธิคุณ บริเวณท้องสนามหลวง โดยการตักบาตรสมเด็จพระราชาคณะ พระราชาคณะ พระภิกษุ สามเณร 489 รูป
รัฐบาลไทย-ข่าวทำเนียบรัฐบาล-การประชุมเพื่อจัดทำคำของบประมาณรายจ่ายประจำปี งบประมาณ พ.ศ.2563
วันพุธที่ 9 มกราคม 2562
การประชุมเพื่อจัดทําคําของบประมาณรายจ่ายประจําปี งบประมาณ พ.ศ.2563
นายสันติ กีระนันทน์  ผู้ช่วยรัฐมนตรีประจํากระทรวงอุตสาหกรรม ร่วมประชุม เพื่อจัดทําคําของบประมาณรายจ่ายประจําปี งบประมาณ พ.ศ.2563  พร้อมหาแนวทางในการ
ขับเคลื่อนแผนงาน/ โครงการตามงาน  Agenda ที่สําคัญของกระทรวงอุตสาหกรรม
วันนี้ (9 มกราคม 2562) นายสันติ กีระนันทน์ ผู้ช่วยรัฐมนตรีประจํากระทรวงอุตสาหกรรม นายพสุ โลหารชุน ปลัดกระทรวงอุตสาหกรรม พร้อมด้วยผู้บริหารระดับกระทรวงอุตสาหกรรม ผู้แทนสํานักงบประมาณ ร่วมประชุม เพื่อจัดทําคําของบประมาณรายจ่ายประจําปี งบประมาณ พ.ศ.2563 พร้อมหาแนวทางในการ
ขับเคลื่อนแผนงาน/ โครงการตามงาน Agenda ที่สําคัญของกระทรวงอุตสาหกรรม
รัฐบาลไทย-ข่าวทำเนียบรัฐบาล-ก.อุตฯ ร่วมกิจกรรมบริการประชาชน แจกอาหารว่างและเครื่องดื่ม ในกิจกรรมเนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ พุทธศักราช 2561
วันพุธที่ 5 ธันวาคม 2561
ก.อุตฯ ร่วมกิจกรรมบริการประชาชน แจกอาหารว่างและเครื่องดื่ม ในกิจกรรมเนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ พุทธศักราช 2561
ก.อุตฯ ร่วมกิจกรรมบริการประชาชน แจกอาหารว่างและเครื่องดื่ม ในกิจกรรมเนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ พุทธศักราช 2561
วันนี้ (5 ธันวาคม 2561) นายสุรพล ชามาตย์ รองปลัดกระทรวงอุตสาหกรรม พร้อมด้วย นางรวีวรรณ อุตรนคร ผู้อํานวยการกองกลาง สํานักงานปลัดกระทรวงอุตสาหกรรม ข้าราชการ และเจ้าหน้าที่กระทรวงอุตสาหกรรม ร่วมกิจกรรมบริการประชาชน แจกอาหารว่างและเครื่องดื่ม จํานวน 1,000 ชุด ในกิจกรรมเนื่องในวันคล้ายวันเฉลิมพระชนมพรรษา พระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ พุทธศักราช 2561 ณ ท้องสนามหลวง